gl gl hbs_lat gl fi es pt en es en pt gl gl gl gl gl gl gl gl gl gl gl gl gl gl eo gl gl gl gl gl gl gl gl gl gl fr gl gl gl gl gl gl oc es gl gl gl lt it sq pt en fr it hu it gl es gl gl es es gl gl gl eu pt gl gl gl it gl gl gl es gl gl gl es gl it gl it nl gl gl gl it it sv es it gl es ca gl gl gl gl gl ast gl gl gl gl gl gl gl gl lt gl gl gl gl gl gl gl gl it gl gl sv es sv gl sv es sv gl fr it sv en sv gl sv gl fr gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl es gl gl gl gl hu it gl gl eo it es gl gl gl gl gl gl pt gl gl gl eu gl gl gl gl gl gl gl gl gl en gl
O cura e a burra - A cultura popular de tradición oral nos centros da terceira idade - Mapa Sonoro de Galicia - Consello da Cultura Galega
Mapa sonoro de Galicia Que é Colabora
A memoria reside en cada un de nós, pero neste caso foron os nosos avós, os maiores, os que aportan esa gota de sabedoría e de legado cultural que se recolle nesta colección. Un proxecto que foi levado a cabo en tres centros da terceira idade localizados en Tui, Ourense, Viveiro e Santiago de Compostela. Ca participación do persoal do centro e dos propios residentes puidose levar a cabo unha labor de investigación e posta en valor da cultura popular que conta con tantos valedores entre os nosos maiores. A obra resultante conta con lendas, contos, romances, arrolos, e demais xéneros cultivados pola música que estivo tan presente no rural galego dos séculos recentes.
Estamos, por tanto, ante un proxecto de claro interese para a salvaguarda da nosa cultura popular, que ao igual que o rural acollen cada vez máis a atención da sociedade polo temor á súa perda.
San Caetano, PARAMOS (SAN XOÁN), Tui, Pontevedra
Contado por Josefa Groba
Había un cura que atendía a dúas parroquias e había
un regato polo medio. E naquela semana choveu tanto,
choveu tanto, que o regato creceu. E o cura chegou alí á
mañán e non podía pasar, ó non poder pasar díxolle a un
rapaz que viña da cabalo dunha burra do outro lado de
alá e ó chegar a xunto o cura, díxolle o cura:
- Oes, se me pasaras á parte de alá, que me son horas
de dici-la misa, dábache cinco pesetas.
- Pois monte xa, aquí detrás na burra.
A burra, ó meterse no regato, dáballe a auga por
debaixo das tetas e a burra non quería pasar. O rapaz
cagábase nunha cousa, cagábase na outra e disparataba
coma un desgraciado. E entón o cura caladiño, e ó chegar
ó lado de alá, baixou e botou a man ó bolsillo para darlle
as cinco pesetas. Díxolle:
- Oe, ¿e ti como blasfemabas así desa maneira?
- ¡Ai! Pois eu se non lle digo así, a burra non pasa.
- Pois mira que eu vin rezando todo o camiño.
- ¡Pois ande que tuvemos sorte, señor cura, que se o oe
a burra e se arrodilla, imos os dous a tomar polo cu!
Non hai imaxes na peza
Non hai documentos na peza
Outras pezas na mesma zona
A raposa e o galo
A Teixeira, BALDRÁNS (SANTIAGO), Tui, Pontevedra
De Portugal me mandaron
San Caetano, PARAMOS (SAN XOÁN), Tui, Pontevedra
O pai, o fillo e o burro
A Teixeira, BALDRÁNS (SANTIAGO), Tui, Pontevedra
Xa fun a Marín
San Caetano, PARAMOS (SAN XOÁN), Tui, Pontevedra
Miña irmán e mais a túa
San Caetano, PARAMOS (SAN XOÁN), Tui, Pontevedra
CALDELAS DE TUI (SAN MARTIÑO), Tui, Pontevedra
CALDELAS DE TUI (SAN MARTIÑO), Tui, Pontevedra
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Información sobre o persoal
Consello da Cultura Galega. 2016